На основу члана 38. став 3. Одлуке о месним заједницама на територији општине Топола („Службени гласник СО Топола“ број 3/2019 и 16/2023) и члана 19 Упутства за спровођење изборa за чланове Савета месних заједница („Службени гласник СО Топола“ број 1/2023, 3/2023, 5/2023 и 15/2023 )

Комисија за спровођење избора за чланове Савета месних заједница, на седници одржаној дана 07.04.2023. године, донела је

**Р Е Ш Е Њ E**

ОДБИЈА СЕ пријава кандидата Марка Бркића из Жабара за кандидовање на изборима за члана савета месне заједнице Жабаре као непотпуна.

**О б р а з л о ж е њ е**

Kомисија за спровођење избора за чланове Савета месних заједница на територији општине Топола је утврдила да је подносилац пријаве, поднео предлог кандидата за члана Савета месне заједнице Жабаре на изборима расписаним за 23. април 2023. године.

Чланом 37 Одлуке о месним заједницама на територији општине Топола („Службени гласник СО Топола“ број 3/2019 и 16/2023) као и чл. 17 Упутства за спровођење изборa за чланове Савета месних заједница („Службени гласник СО Топола“ број 1/2023, 3/2023, 5/2023 и 15/2023) предвиђено је шта све пријава кандидата мора да садржи и која документација треба да се поднесе уз пријаву кандидата.

Разматрајући пријаву Изборна комисија је утврдила да је иста непотпуна јер уз пријаву

кандидата није приложена сва прописана документација.

Уз предлог кандидатa је, у складу са чланом 37 став 1. Одлуке о месним заједницама на територији општине Топола („Службени гласник СО Топола“ број 3/2019 и 16/2023) и члана 17 Упутства за спровођење избор за чланове Савета месних заједница („Службени гласник СО Топола“ број 1/2023, 3/2023, 5/2023 и 15), поднета потврда о изборном праву као и потпис бирача који својим потписима подржавају предложеног кандидата, али није поднета фотокопија личне карте кандидата као ни лица која га подржавају.

Изборна комисија је донела Закључак бр. 020-294/2023-05-I од 23.03.2023. године којим је наложила кандидату да допуни пријаву, достави неопходну документацију и оставила му рок од 48 часова да недостатке отклони.

Увидом у повратницу бр. 020-294/2023-05-I утврђено је да је Марко Бркић дана 30.03.2023. године примио наведени закључак, али у року од 48 часова није поступио по налогу из закључка и није отклонио наведене недостатке, па је Изборна комисија је одлучила је као у диспозитиву овог решења.

**Упутство о правном средству**: против овог решења може се поднети приговор Комисији за спровођење избора за чланове Савета месних заједница на територији општине Топола у року од 24 часа од часа доношења Решења.

**РЕПУБЛИКА СРБИЈА**

**ОПШТИНА ТОПОЛА**

**КОМИСИЈА ЗА СПРОВОЂЕЊЕ ИЗБОРА**

**ЗА ЧЛАНОВЕ САВЕТА МЕСНИХ ЗАЈЕДНИЦА**

Број: 020-351/2023-05-I

Дана: 07.04.2023. године

Топола

ПРЕДСЕДНИК КОМИСИЈЕ

Софија Радојковић